bombman/thwiki-2026-super-clean-3k huggingface dataset:
สโมสรฟุตบอลแบรดฟอร์ด (พาร์กอะเวนิว) เป็นสโมสรฟุตบอลที่ตั้งอยู่ในเมืองแบรดฟอร์ด เทศมณฑลเวสต์ยอร์กเชียร์ ประเทศอังกฤษ ปัจจุบันลงแข่งขันในเนชันนัลลีกนอร์ท ซึ่งอยู่ในลำดับ 6 ของระบบฟุตบอลลีกอังกฤษ คำว่า พาร์กอะเวนิว ในวงเล็บหมายถึงชื่อสนามเหย้าดั้งเดิมของสโมสรที่ตั้งอยู่ที่ฮอร์ตันพาร์กอะเวนิว ซึ่งมีการนำมาใส่ไว้ในวงเล็บต่อท้ายชื่อสโมสรเพื่อไม่ให้สับสนกับ สโมสรฟุตบอลแบรดฟอร์ด ซิตี ที่ลงแข่งขันในอีเอฟแอลลีกวัน โดยสโมสรแห่งนี้มีชื่อเรียกอย่างย่อในหมู่แฟนฟุตบอลท้องถิ่นว่า แบรดฟอร์ด สโมสรฟุตบอลแบรดฟอร์ด (พาร์กอะเวนิว) ในปัจจุบัน เป็นสโมสรที่ก่อตั้งขึ้นใหม่จากสโมสรเดิมที่ลงแข่งขันในฟุตบอลลีกในช่วงปี ค.ศ. 1908 ถึง ค.ศ. 1970 ก่อนจะตกชั้นลงไปแข่งขันในนอร์เทิร์น พรีเมียร์ลีก ซึ่งเป็นลีกฟุตบอลสมัครเล่น และเข้าสู่การชำระบัญชีเลิกกิจการเมื่อปี ค.ศ. 1974 ก่อนจะก่อตั้งใหม่และไปเริ่มต้นแข่งจากลีกลำดับที่ 13 ตราสัญลักษณ์สโมสร ตราสัญลักษณ์ของสโมสรนำเค้าโครงส่วนใหญ่มาจากตราอาร์มของสภาเทศบาลเมืองแบรดฟอร์ด ต่างกันตรงที่ตราของเทศบาลเมืองแบรดฟอร์ดจะมีคำขวัญด้านล่างเป็นภาษาอังกฤษว่า Progress, Industry, Humanity แต่ตราของสโมสรคำขวัญด้านล่างจะเป็นข้อความภาษาละตินว่า Labor omnia vincit ซึ่งเป็นข้อความที่นำมาจากหนังสือของเวอร์จิล กวีชาวโรมัน ตรงกับภาษาอังกฤษว่า Work conquers all (ความวิริยะอุตสาหะเป็นหนทางสู่ความสำเร็จ) ส่วนที่นำมาจากตราของสภาเมืองได้แก่เครื่องยอด ที่เป็นรูปหัวของหมูป่า สื่อถึงตำนานพื้นบ้านของเมืองแบรดฟอร์ด ที่กล่าวไว้ถึงหมูป่าอันดุร้ายแห่งป่าคลิฟฟ์วูด (The Boar of Cliffe Wood) และสัตว์ประคองข้างที่เป็นแพะพันธุ์แองโกรา สื่อถึงความเป็นเมืองที่มีชื่อเสียงด้านอุตสาหกรรมเสื้อขนสัตว์ อ้างอิง บ บ
ซูบารุ วิวิโอ้ เป็นรถประเภทเคย์คาร์ เปิดตัวในเดือนมีนาคมปี ค.ศ. 1992 เพื่อมาทำตลาดแทนที่ ซูบารุ เรกซ์ และยุติการทำตลาดในเดือนตุลาคมปี ค.ศ. 1998 แล้วถูกแทนด้วย ซูบารุ เพลโอ ชื่อVivioนั้นมาจากขนาดเครื่องยนต์ 660cc ของวิวิโอ้เอง เมื่อนำมาเขียนตามแบบของเลขโรมันแล้วจะได้เป็น VI,VI,O และ ยังไปพ้องรูปกับคำว่า VIVID ในภาษาอังกฤษที่แปลว่าร่าเริงสดในอีกด้วย วิวิโอ้นั้นมีทั้งตัวถังแบบ 3 และ 5 ประตูให้เลือก และยังมีตัวถังพิเศษแบบ 2 ประตูทาร์ก้า (targa) ที่มีชื่อเรียกว่า ที-ท็อป (T-top) ซึ่งผลิตจำนวนจำกัดในปี ค.ศ. 1994 เท่านั้น หลังจากนั้นในเดือนพฤศจิกายนปี ค.ศ. 1995 ซูบารุได้เปิดตัววิวิโอ้รุ่นตกแต่งในสไตล์เรโทรทีมีชื่อว่า วิวิโอ้ บริสโตร ในช่วงยุคปี ค.ศ. 1990 รถยนต์สไตล์เรโทรเป็นที่นิยมมากในประเทศญี่ปุ่น และเสื่อมความนิยมลงหลังจากเข้าสู่ยุค 2000 ข้อมูลรถยนต์ ซูบารุ วิวิโอ้ เครื่องยนต์ วิวิโอ้ใช้เครื่องยนต์เบ็นซิน 4 สูบขนาด 658cc (ทางการตลาดเรียกเป็น 660cc) ตระกูล EN07 มีชื่อเรียกอีกย่างนึงว่า โคลเวอร์โฟร์ (CLOVER4) รุ่นเครื่องยนต์ EN07A EN07E EN07Z EN07X ลักษณะเครื่องยนต์ 4 สูบ เพลาราวลิ้นเดี่ยวเหนือฝาสูบ 8 วาล์ว 4 สูบ เพลาราวลิ้นคู่เหนือฝาสูบ 16 วาล์ว ความจุกระบอกสูบ 658 ซีซี ขนาดลูกสูบ X ช่วงชัก 56 มม X 66.8 มม ระบบจ่ายเชื้อเพลิง คาร์บูเรเตอร์ หัวฉีดอิเล็กทรอนิค ระบบอัดอากาศ ไร้ระบบอัดอากาศ ซูเปอร์ชาร์จเจอร์ อัตราส่วนกำลังอัด 10.0:1 8.5:1 9.0:1 กำลังสูงสุด (PS) 42 PS ที่ 7,000 รอบต่อนาที 52 PS ที่ 7,200 รอบต่อนาที 64 PS ที่ 6,400 รอบต่อนาที 64 PS ที่ 7,200 รอบต่อนาที แรงบิดสูงสุด (kg∘m) 5.3 kg∘m ที่ 4,500 รอบต่อนาที 5.5 kg∘m ที่ 5,600 รอบต่อนาที 8.6 kg∘m ที่ 4,400 รอบต่อนาที 10.8 kg∘m ที่ 4,000 รอบต่อนาที ระบบกันสะเทือน และ ระบบส่งกำลัง วิวิโอ้ใช้ระบบกันสะเทือนแบบอิสระทั้ง4ล้อ ระบบกันสะเทือนด้านหน้าแบบแม็คเฟอร์สันสตรัท ด้านหลังแบบเซมิริลลิ่งอาร์ม และในรุ่นไมเนอร์เชนจ์ได้มีการออกแบบระบบกันสะเทือนด้านหลังใหม่ พร้อมทั้งเพิ่มเหล็กกันโคลงที่ระบบกันสะเมือนด้านหน้าอีกด้วย ระบบส่งกำลังของวิวิโอ้นั้นมี 3 แบบ ประกอบไปด้วยเกียร์ธรรมดาเดินหน้า 5 จังหวะ เกียร์อัตโนมัติ 3 จังหวะ และ เกียร์อัตโนมัติแบบ ECVT (Electro Continuously Variable Transmission) พร้อมแมนนวลโหมดปรับล็อกพูลเลย์ได้ 6 ระดับ และควบคุมการเปลี่ยนเกียร์ได้ด้วยสปอร์ตชิฟท์ Sport Shift หรือที่รู้จักกันอีกชื่อคือ แพดเดิ้ลชิฟท์ paddle shift คลังภาพ Vivio |ด้านหน้า ซูบารุ วิวิโอ้ ef-s 4WD Vivio |ด้านหลัง ซูบารุ วิวิโอ้ ef-s 4WD Vivio |ซูบารุ วิวิโอ้ em-s 4WD Vivio |ซูบารุ วิวิโอ้ RX-R vivio kk3 5doorel-s 1 |ด้านหน้า ซูบารุ วิวิโอ้ el-s 5ประตู vivio kk3 5doorel-s 1 |ด้านหลัง ซูบารุ วิวิโอ้ el-s 5ประตู Vivio Bistro |ด้านหน้า ซูบารุ บิสโตร ชิฟฟ่อน Vivio Bistro |ด้านหลัง ซูบารุ บิสโตร ชิฟฟ่อน Vivio T-top |ด้านหน้า ซูบารุ วิวิโอ้ T-Top Vivio T-top |ด้านข้าง ซูบารุ วิวิโอ้ T-Top อ้างอิง
กำยาน (ชื่อสามัญ Styrax tonkinensis Craib ex Hartwich) จัดเป็นไม้ไม้ยืนต้นวงศ์ STYRACACEAE กระจายพันธุ์ทั่วไปในแถบเขตร้อน เช่น แหลมมลายู เกาะสุมาตรา เกาะชวา เกาะบอนิโอ และในประเทศไทย ลักษณะทางพฤกษศาสตร์ กำยานเป็นไม้ยืนสูงประมาณ 10-20 เมตร เปลือกลำต้นเป็นสีเขียวเทาหรือสีหม่น ตามกิ่งก้านมีขนสีเหลืองเล็กน้อย กระจายพันธุ์ทั่วไปในแถบเขตร้อน เช่น แหลมมลายู เกาะสุมาตรา เกาะชวา เกาะบอนิโอ และในประเทศไทย ใบเป็นใบเดี่ยว ออกเรียบสลับ ใบเป็นรูปไข่ยาวเรียว ปลายใบแหลม ขอบใบหยักเล็กน้อย แผ่นใบมีขนสีขาวเล็กน้อย ดอกออกเป็นกระจุก หรือเป็นช่อตามง่ามใบ ดอกเป็นสีชมพูแดง หรือสีขาว มีกลีบ 5 กลีบ ด้านในของดอกจะเป็นสีชมพูถึงสีแดงเข้ม ด้านนอกเป็นสีขาว ผลเป็นรูปไข่หรือกลมเล็กน้อย ผิวแข็งมีสีน้ำตาล มีขนขึ้นประปราย ภายในผลมีเมล็ด 1-2 เมล็ด การนำไปใช้ประโยชน์ 1. ยางใช้เผาเอาควันอบห้อง จะช่วยฆ่าเชื้อโรคในอากาศ เป็นยาไล่ยุง ไล่ริ้นไร มดและแมลงได้ 2. กำยานมีประสิทธิภาพเป็นยากันบูดได้ จึงมักถูกนำมาใช้เป็นส่วนผสมในตำรับยาแผนโบราณเพื่อวัตถุประสงค์ในการแต่งกลิ่นและกันบูด 3. ใช้ปรุงน้ำอบไทย โดยการเผากำยานบนก้อนถ่านที่ไฟลุกแดง แล้วใช้อบ เช่น อบน้ำดอกไม้ น้ำที่อบกำยานแล้วโบราณจะนำมาปรุงกับเครื่องหอมอื่น ๆ ทำเป็นน้ำอบไทย นอกจากนี้ยังใช้กำยานเป็นส่วนประกอบสำคัญของเทียนอบ ธูปหอม กระแจะ เครื่องหอมอื่น ๆ และยังใช้ทำเครื่องสำอางได้อีกด้วย 4. เนื่องจากกำยานสามารถต้านการสลายตัวของไขมันต่าง ๆ ได้ดี มันจึงถูกนำมาใช้ผสมกับไขมันที่ใช้เป็นยาพื้นสำหรับเตรียมยาขี้ผึ้งต่าง ๆ 5. ในปัจจุบัน การบำบัดรักษาสุขภาพด้วยกลิ่นหอมหรืออโรมาเธอราพี (Aromatherapy) กำลังได้รับความนิยมเป็นอย่างมาก และหนึ่งในกลิ่นหอมที่ถูกนำมาใช้กันมากก็คือ กำยาน นั่นเอง ซึ่งสามารถช่วยลดความเครียด ผ่อนคลายความวิตกกังวล และทำให้รู้สึกสบายใจขึ้น 6. เนื้อไม้ใช้ในการสร้างบ้านหรือที่พักชั่วคราว และใช้ทำฟืน 7. ยางใช้ผสมกับขี้ผึ้ง ใช้เป็นยาทาแก้โรคเชื้อรา ช่วยฆ่าเชื้อรา แก้น้ำกัดเท้า ใช้ทาแผล บ้างใช้ผสมกับแอลกอฮอล์ นำมาใส่แผลสด แผลน้ำกัด และช่วยแก้อาการคัน 8. เปลือกของลำต้น แก้ไข้ ระงับปวด ตำพอก ถอนพิษแมลงสัตว์กัดต่อย อ้างอิง
บิลลี โจ อาร์มสตรองแห่งวงกรีนเดย์ ดูกี เป็นสตูดิโออัลบัมชุดที่ 3 ของศิลปินพังก์ร็อกอเมริกัน กรีนเดย์ ออกจำหน่าย 1 กุมภาพันธ์ ค.ศ. 1994 โดยค่ายรีไพรส์เรเคิดส์ ถือเป็นการร่วมงานครั้งแรกกับโปรดิวเซอร์ ร็อบ คาวัลโล และเป็นอัลบัมเปิดตัวกับค่ายใหญ่ ดูกี ได้รับความสำเร็จด้านยอดขายไปทั่วโลก มีอันดับสูงสุดอันดับ 2 บนชาร์ต บิลบอร์ด 200 ของสหรัฐ และยังเข้าชาร์ตในอีก 7 ประเทศ อัลบัมยังขับเคลื่อนให้กรีนเดย์หรือแม้แต่ดนตรีพังก์ร็อกได้รับความนิยมสู่กระแสหลัก ดูกี ได้รับการรับรองแผ่นเสียงเพชรจากสมาคมผู้ประกอบกิจการเพลงของสหรัฐอเมริกาโดยมียอดสั่งซื้อ 10 ล้านชุด ดูกี มีซิงเกิลฮิต 5 ซิงเกิล ได้แก่ 'ลองวิว', 'เวนไอคัมอะราวด์', 'บาสเกตเคส', เพลงบันทึกเสียงใหม่อีกครั้ง 'เวลคัมทูพาราไดส์' และซิงเกิลเฉพาะบนวิทยุ 'ชี' อัลบัมถือได้ว่าได้รับคำชมตั้งแต่ตอนออกจำหน่ายจนปัจจุบัน ได้รับรางวัลแกรมมี่สาขาอัลบัมดนตรีออลเทอร์นาทิฟยอดเยี่ยม ในปี 1995 และติดอยู่อันดับ 1993 ในรายชื่อ 500 อัลบัมยอดเยี่ยมที่สุดตลอดกาล ที่อันดับ 193 ของนิตยสาร โรลลิงสโตน จากข้อมูลปี 2004 ดูกี เป็นอัลบัมที่มียอดขายมากที่สุดของวง โดยขายได้มากกว่า 20 ล้านชุดทั่วโลก (อ่านต่อ...) บทความคัดสรรก่อนหน้านี้: เมแทบอลิซึม – เกาะแคโรไลน์ – ภาวะคู่หรือคี่ของ 0 ที่เก็บถาวร – บทความคัดสรรอื่น ๆ
เอกสารนี้เป็นเอกสารแนะนำแนวทางการเขียนบทความเกี่ยวกับพายุหมุนเขตร้อน แนวทางการตั้งชื่อและศัพท์เฉพาะ การตั้งชื่อบทความเดี่ยว เมื่อพายุหมุนเขตร้อนลูกใดสร้างความเสียหายอย่างมีนัยสำคัญขึ้น พายุลูกดังกล่าวอาจมีความสำคัญพอที่จะสร้างบทความเดี่ยวขึ้น (กรณีถ้าเป็นบทความแปล ให้ยึดจากบทความในวิกิพีเดียภาษาอังกฤษเป็นหลัก) โดยระเบียบวิธีการตั้งชื่อบทความเดี่ยวของพายุหมุนเขตร้อนนั้นจะเป็นดังรูปแบบนี้ ชื่อระดับความรุนแรงสูงสุดพายุหมุนเขตร้อนตามแอ่งชื่อพายุในภาษาไทย (พ.ศ. ปีพุทธศักราชที่พายุลูกนั้นมีกำลังอยู่) กล่าวคือชื่อบทความเดี่ยวจะเริ่มต้นด้วยชื่อความรุนแรงต่าง ๆ ของพายุหมุนเขตร้อน ตามด้วยชื่อในภาษาไทย และตามด้วยปีพุทธศักราชในวงเล็บ กรณีที่ชื่อของพายุลูกนั้นเคยถูกใช้ไปแล้วเมื่ออดีต หรือกำลังจะถูกใช้อีกในอนาคต แม้ว่าจะมีความรุนแรงต่างกันก็ตาม เว้นเสียแต่ว่าเป็นบทความเดี่ยวของพายุหมุนเขตร้อนที่ถูกถอนชื่อ แม้จะเป็นชื่อพายุที่ถูกใช้ซ้ำกันหลายปีก็ตาม บทความลักษณะหลังนี้จะไม่ต้องใส่วงเล็บบอกปีเฉพาะ เช่น นกเต็น ในปี 2554 เป็นพายุโซนร้อนที่สร้างความเสียหายอย่างมีนัยสำคัญแต่ไม่ถูกถอนชื่อ จึงตั้งชื่อบทความเดี่ยวว่า พายุโซนร้อนนกเต็น (พ.ศ. 2554) แต่ต่อมาในปี 2559 ชื่อนกเต็นถูกใช้อีกครั้งกับพายุไต้ฝุ่นที่มีความรุนแรง และสร้างความเสียหายอย่างมากจนถูกถอนชื่อ จึงตั้งชื่อบทความเดี่ยวว่า พายุไต้ฝุ่นนกเต็น สำหรับในแอ่งมหาสมุทรอินเดียเหนือ, มหาสมุทรอินเดียตะวันตกเฉียงใต้ และ ออสเตรเลียและแปซิฟิกใต้ ที่มักมีชื่อความรุนแรงสูงสุดของพายุที่ยาว (เช่น พายุไซโคลนกำลังแรงมาก, พายุซูเปอร์ไซโคลน, พายุไซโคลนกำลังแรง, พายุไซโคลนรุนแรง ฯลฯ) ในชื่อบทความเดี่ยวของพายุที่มีความรุนแรงสูงสุดลักษณะนี้ จะสั้นความรุนแรงของพายุดังกล่าวลงโดยการตัดคำบ่งชี้ความรุนแรงออก เหลือเพียงคำว่า 'พายุไซโคลน' เท่านั้น (รวมถึงกรณีของพายุโซนร้อนกำลังปานกลาง และพายุโซนร้อนกำลังแรง ที่จะสั้นลงเหลือเพียงคำว่า 'พายุโซนร้อน' เท่านั้นด้วย) ความรุนแรงสูงสุดของพายุหมุนเขตร้อนตามแอ่ง แอ่ง ชื่อความรุนแรง แอตแลนติก พายุดีเปรสชันเขตร้อนพายุโซนร้อนพายุเฮอร์ริเคน แปซิฟิกตะวันออก แปซิฟิกกลาง แปซิฟิกตะวันตก พายุดีเปรสชันเขตร้อนพายุโซนร้อนพายุไต้ฝุ่น อินเดียเหนือ พายุดีเปรสชันเขตร้อนพายุโซนร้อนพายุไซโคลน ซีกโลกใต้ การตั้งชื่อส่วนในบทความ
อาเดอแลด-บล็องช์แห่งอ็องฌู (ค.ศ. 940 – ค.ศ. 1026) เป็นเคานเตสคู่สมรสแห่งเจโวด็องและฟอเรซ์, เคานเตสคู่สมรสแห่งตูลูส, เคานเตสคู่สมรสแห่งพรอว็องส์ และพระราชินีคู่สมรสแห่งอากีแตน เธอเป็นผู้สำเร็จราชการแผ่นดินแห่งเจโวด็องในคริสตทศวรรษ 960 ในช่วงที่บุตรชายยังอยู่ในวัยเยาว์ และเป็นผู้สำเร็จราชการแผ่นดินแห่งพรอว็องส์ตั้งแต่ ค.ศ. 994 ถึง ค.ศ. 999 ในช่วงที่บุตรเลี้ยงยังอยู่ในวัยเยาว์ ประวัติ เธอเกิดในปี ค.ศ. 940 และอาศัยอยู่ในดินแดนฝรั่งเศสที่ไม่ได้เป็นของพระมหากษัตริย์ เธอเป็นบุตรสาวของฟุลค์ที่ 2 เคานต์แห่งอ็องฌู (หรือฟุลค์ผู้ดีงาม) กับแจร์แบร์จ และเป็นน้องสาวของจูฟเฟรย์เสื้อคลุมเทา เธอเป็นรุ่นที่สามของราชวงศ์อ็องฌูแว็ง อินเกลเกอร์ ทวดของเธอซึ่งเสียชีวิตในปี ค.ศ. 888 เป็นผู้ก่อตั้งราชวงศ์อ็องฌูแว็ง อาเดอแลด-บล็องช์แต่งงานครั้งแรกกับเอเตียง ไวส์เคานต์แห่งเจโวด็อง ในตอนนั้นเธอมีอายุไม่เกิน 15 ปี ส่วนเขาแก่กว่าเธอมาก ทั้งคู่มีบุตรด้วยกันสี่คน บุตรชายสามคนมีชีวิตรอดจนถึงวัยผู้ใหญ่ หลังเอเตียงเสียชีวิต เธอแต่งงานใหม่กับแรมง เคานต์แห่งตูลูส ทั้งคู่มีบุตรด้วยกันหนึ่งคน ต่อมาในปี ค.ศ. 982 หลังเป็นม่ายครั้งที่สอง เธอแต่งงานกับหลุยส์ พระโอรสของพระเจ้าโลแธร์แห่งฝรั่งเศส ทั้งคู่ได้รับการสวมมงกุฎเป็นกษัตริย์และพระราชินีแห่งอากีแตน ทำให้เธอยกระดับฐานะจากไวส์เคานเตสเป็นเคานเตสและเป็นพระราชินีในท้ายที่สุด แต่โชคร้ายที่การแต่งงานครั้งนี้เป็นการแต่งงานที่ไม่มีความสุข ทั้งคู่มีอายุแตกต่างกันมาก หลุยส์พระชนมายุ 15 พรรษา ส่วนอาเดอแลด-บล็องช์อายุเกิน 40 ปี ท้ายที่สุดการแต่งงานถูกประกาศให้เป็นโมฆะ ทั้งคู่ไม่มีบุตรด้วยกันและอยู่ด้วยกันไม่นาน เธอแต่งงานครั้งที่สี่ในปี ค.ศ. 984 กับกีโยมที่ 1 เคานต์แห่งพรอว็องส์ ทั้งคู่มีบุตรด้วยกันสี่คน เคานต์แห่งพรอว็องส์เสียชีวิตในปี ค.ศ. 994 หลังบวชเป็นพระที่อาวีญงได้ไม่นาน ว่ากันว่าเธอแต่งงานอีกครั้งเป็นครั้งที่ห้า แต่มีหลักฐานไม่มากพอจะพิสูจน์ได้ว่าเธอแต่งงานอีกครั้งจริงๆ ในปี ค.ศ. 1010 พระเจ้ารอแบต์ที่ 2 แห่งฝรั่งเศสเดินทางไปโรมพร้อมกับอูเดส์ที่ 2 เคานต์แห่งบลัวส์เพื่อขอให้การแต่งงานของพระองค์กับกงสต็องส์แห่งอาร์ลส์ พระมเหสีคนที่สองซึ่งเป็นบุตรสาวของอาเดอแลด-บล็องช์กับกีโยมที่ 1 ถูกประกาศให้เป็นโมฆะ แต่สมเด็จพระสันตะปาปาเซอร์จิอุสที่ 4 ซึ่งสหายของเคานต์อ็องฌูแว็งสนับสนุนการแต่งงานครั้งนี้ อาเดอแลด-บล็องช์เสียชีวิตในปี ค.ศ. 1026 ด้วยอายุประมาณ 86 ปี เธออาจจะเสียชีวิตในอาวีญง ร่างของเธอถูกังในวิหารมงต์แมฌูร์ใกล้กับอาร์ลส์ ซึ่งในเวลานั้นถูกมองว่าเป็นสถานที่ฝังศพของคนในครอบครัวของเคานต์แห่งพรอว็องส์ การแต่งงานและบุตร เธอแต่งงานครั้งแรกในปี ค.ศ. 955 กับเอเตียง ไวส์เคานต์แห่งเจโวด็อง ทั้งคู่มีบุตรด้วยกัน คือ กีโยม (ค.ศ. 955–975) ปงส์ ไวส์เคานต์แห่งเจโวด็อง เสียชีวิตหลังวันที่ 26 กุมภาพันธ์ ค.ศ. 1011 แบตร็องต์ ไวส์เคานต์แห่งเจโวด็อง อัลโมดิสแห่งเจโวด็อง เธอแต่งงานครั้งที่สองในปี ค.ศ. 975 กับแรมงที่ 3 เคานต์แห่งตูลูส ซึ่งเสียชีวิตในปี ค.ศ. 978 ทั้งคู่มีบุตรด้วยกันอย่างน้อยหนึ่งคน คือ กีโยมที่ 3 เคานต์แห่งตูลูส เธอแต่งงานครั้งที่สามกับพระเจ้าหลุยส์ที่ 5 แห่งฝรั่งเศส (ในตอนนั้นยังไม่เป็นกษัตริย์แห่งฝรั่งเศส) ทั้งคู่ได้รับการสวมมงกุฎเป็นกษัตริย์แห่งพระราชินีแห่งอากีแตน แต่การแต่งงานลงเอยด้วยการถูกประกาศให้เป็นโมฆะ เธอแต่งงานครั้งที่สี่ในปี ค.ศ. 984 กับกีโยมที่ 1 เคานต์แห่งพรอว็องส์ ทั้งคู่มีบุตรด้วยกัน คือ กีโยมที่ 2 เคานต์แห่งพรอว็องส์ กงสต็องส์แห่งอาร์ลส์ ต่อมาแต่งงานกับพระเจ้ารอแบต์ที่ 2 แห่งฝรั่งเศส แอร์ม็องการ์ด แต่งงานกับรอแบต์ที่ 1 เคานต์แห่งอูแวร์ญ โตตา-อาเดอแลด อ้างอิง Adelaide-Blanche of Anjou’s Marriages: History of Royal Women
เทย์เลอร์ สวิฟต์ เทย์เลอร์ สวิฟต์ เป็นนักร้องและนักแต่งเพลงชาวอเมริกัน เธอเป็นหนึ่งในศิลปินหญิงร่วมสมัยยอดนิยมที่เป็นที่รู้จักจากการแต่งเพลงเกี่ยวกับชีวิตส่วนตัวและเป็นที่สนใจของสื่ออย่างมาก สวิฟต์เกิดเติบโตในรัฐเพนซิลเวเนีย ต่อมาเธอได้ย้ายไปยังเมืองแนชวิลล์ รัฐเทนเนสซี ขณะอายุ 14 ปี เพื่อหางานทำเกี่ยวกับเพลงคันทรี เธอได้เซ็นสัญญากับค่ายเพลงบิกแมชีนเรเคิดส์ และเป็นนักแต่งเพลงที่อายุน้อยที่สุดที่ได้เซ็นสัญญากับบริษัทโซนี/เอทีวีมิวสิกพับบลิชชิง อัลบัมแรกของสวิฟต์มีชื่อเดียวกับตนเอง วางจำหน่ายในปี 2006 อัลบัมเปิดตัวที่อันดับห้าในชาร์ตบิลบอร์ด 200 และอยู่ในชาร์ตได้นานที่สุดในทศวรรษ 2000 ซิงเกิลที่สาม 'อาวเวอร์ซอง' ทำให้เธอเป็นคนที่อายุน้อยที่สุดที่แต่งเพลงด้วยตนเองและเพลงขึ้นอันดับหนึ่งบนชาร์ตบิลบอร์ดฮอตเพลงคันทรี อัลบัมที่สอง เฟียร์เลส ออกจำหน่ายในปี 2008 หลังจากสามารถติดชาร์ตเพลงป็อป (pop crossover) ได้สำเร็จ ซิงเกิล 'เลิฟสตอรี' และ 'ยูบีลองวิทมี' ทำให้อัลบัมเฟียร์เลสเป็นอัลบัมที่ขายดีที่สุดในสหรัฐในปี 2009 อัลบัมชนะรางวัลแกรมมี 4 รางวัล และสวิฟต์เป็นนักร้องที่อายุน้อยที่สุดที่ได้รับรางวัลแกรมมีสาขาอัลบัมเพลงแห่งปี (อ่านต่อ...) บทความคัดสรรก่อนหน้านี้: ดูกี – เมแทบอลิซึม – เกาะแคโรไลน์ที่เก็บถาวร – บทความคัดสรรอื่น ๆ
มารีอา มิตเชลล์ ( เกิดเมื่อวันที่ 1 สิงหาคม ค.ศ. 1818 - 28 มิถุนายน ค.ศ. 1889) เป็นนักดาราศาสตร์หญิงชาวอเมริกัน ผู้ค้นพบดาวหางซึ่งเป็นที่รู้จักในชื่อ 'ดาวหางมิสมิตเชลล์'โดยการใช้กล้องโทรทรรศน์ ในปี 1847 การค้นพบดาวหางทำให้เธอได้รับพระราชทานรางวัลเหรียญทองจากกษัตริย์ เฟรดเดอริกที่หกแห่งเดนมาร์ก มารีอาเป็นนักดาราศาสตร์ชาวอเมริกันคนแรกที่เป็นสตรี ประวัติ มารีอา มิตเชลล์ มารีอา มิตเชลล์เกิดที่ เกาะแนนทัคเก็ต ซึ่งเป็นเกาะเล็กๆ นอกชายฝั่งรัฐแมสซาชูเซตส์ สืบเชื้อสายมาจาก ปีเตอร์ ฟาลเกอร์ และ แมรี่ มอร์ริลล์ มัลเกอร์ และยังเป็นลูกพี่ลูกน้องห่างๆกับ เบนจามิน แฟรงคลิน อีกด้วย เธอมีพี่ชายและน้องสาวเก้าคน(รวมเธอเป็นสิบคน) พ่อแม่ของเธอ วิลเลียม มิตเชลล์ และลิเดีย โคลแมน มิตเชลล์ ต่างนับถือนิกายโปรเตสแตนต์ คณะเควกเกอร์ ซึ่งหนึ่งในหลักความเชื่อของคณะเควกเกอร์คือความเสมอภาคทางสติปัญญาระหว่างเพศ และทำให้มารีอา มิตเชลล์ได้เติบโตในชุมชนแนนทัคเก็ตที่ได้รับการยกย่องว่า มีความเท่าเทียมทางเพศสูง พ่อแม่ของมารีอาเป็นเหมือนเควกเกอร์คนอื่นๆ ที่ให้ความสำคัญกับการศึกษาและยืนกรานที่จะให้มารีอาได้รับการศึกษาเหมือนกับเด็กผู้ชาย อีกทั้งมารีอาก็โชคดีที่พ่อของเธอเป็นครูในโรงเรียนของรัฐ ที่สนใจในวิชาคณิตศาสตร์และดาราศาสตร์มาโดยตลอด โดยลูกๆ ของเขาทุกคนได้รับการปลูกฝังความรู้ด้านดาราศาสตร์ นอกจากนี้เกาะแนนทัคเกตยังเป็นเกาะที่สำคัญ ในการเป็นท่าเรือล่าวาฬ ทำให้เหล่าลูกเรือต้องทิ้งภรรยาของตนไว้บนเกาะเวลาที่ต้องออกทะเลเป็นระยะเวลานาน จึงทำให้ภรรยาของชาวเรือต้องจัดการ กิจการที่บ้านด้วยตนเองในขณะที่สามีอยู่ในทะเล ทำให้ผู้หญิงบนเกาะมีความเท่าเทียมและอิสระมาก ในวัยเด็กมารีอาศึกษาที่โรงเรียนเอลิซาแบท การ์เนอร์ ก่อนจะย้ายมาเข้าเรียนที่โรงเรียนมัธยมนอทแกรมมาที่พ่อของเธอเป็นครูใหญ่คนแรก สองปีหลังจากการก่อตั้งโรงเรียน ตอนที่มารีอาอายุ 11 ขวบ พ่อของเธอก็ก่อตั้งโรงเรียนของตัวเองบนถนนโฮเวิร์ด ที่นั่นเธอเป็นทั้งนักเรียนและเป็นผู้ช่วยสอนให้พ่อ ที่บ้านพ่อยังสอนดาราศาสตร์ ให้มารีอาโดยใช้กล้องโทรทรรศน์ส่วนตัว ตอนอายุ 12 ครึ่ง เธอก็สามารถช่วยพ่อคำนวณช่วงเวลาการเกิดที่แน่นอนของสุริยุปราคา หลังจากที่โรงเรียนของพ่อปิดแล้ว หลังจากนั้นเธอก็เข้าศึกษาที่โรงเรียนเพื่อหญิงสาวของรัฐมนตรี Cyrus Peirce ซึ่งต่อมาเธอทำงานให้กับท่านรัฐมนตรีในฐานะผู้ช่วยสอน ก่อนที่จะไปเปิดโรงเรียนของตัวเองในปี 1835 โรงเรียนของมารีอาอนุญาตให้เด็กที่ไม่ใช่ผิวขาวเข้าเรียนร่วมกับเด็กผิวขาวได้ ซึ่งทำให้เกิดปัญหาขึ้นเนื่องจากในขณะนั้น โรงเรียนรัฐในท้องถิ่นยังคงแยกเรียนกันอยู่ หนึ่งปีต่อมาเธอก็ได้รับงานเป็นบรรณารักษ์คนแรกของห้องสมุด Nantucket Atheneum, ซึ่งเธอทำงานมา 20 ปี มิตเชลล์ (คนนั่ง) ในหอดูดาววิทยาลัยวาสซาร์ กับนักเรียนของเธอMary Watson Whitney (คนยืน), circa 1877 การค้นพบดาวหางมิสมิตเชลล์ ในคืนวันที่ 1 ตุลาคม 1847 เวลา 22.50 นาฬิกา มารีอาใช้กล้องโทรทรรศน์หักเห Dollond ที่มีรูรับแสง 3 นิ้ว ทางยาวโฟกัส 46 นิ้ว ค้นพบดาวหาง 1847 VI ปัจจุบันเรียก C/1847 T1 และต่อมารู้จักในชื่อ 'ดาวหางมิสมิตเชลล์' การค้นพบของมิตเชลล์ได้รับการตีพิมพ์ในวารสารภายใต้ชื่อพ่อของเธอ
แมนฮันต์ไทยแลนด์ เป็นการประกวดความงามชายในประเทศไทย จัดขึ้นเป็นครั้งแรกเมื่อปี พ.ศ. 2526 โดยผู้ชนะเลิศเป็นตัวแทนประเทศไทยเข้าประกวดแมนฮันต์อินเตอร์เนชันแนล รายนามผู้ได้รับตำแหน่งแมนฮันต์ไทยแลนด์ ปี พ.ศ. (ค.ศ.) ผู้ดำรงตำแหน่ง จังหวัด สถานที่จัดประกวด จังหวัดเจ้าภาพ ผู้เข้าประกวด 2562 (2019) สิทธิพงษ์ อิ่มเสถียร กาฬสินธุ์ ศูนย์การค้าเซ็นทรัลพลาซ่า บางนา กรุงเทพมหานคร 17 2565 (2022) ภากร รอดขำปิยเศรษฐ์ ขอนแก่น Pool Villa กรุงเทพมหานคร 8 2566 (2023) อภิสิทธินันท์ เลน ดาโสม เชียงใหม่ Space Plus Bangkok RCA กรุงเทพมหานคร 17 2569 (2026) จักรพงษ์ ขยันการนาวี กรุงเทพมหานคร CDC Ballroom กรุงเทพมหานคร 17 เรียงลำดับจังหวัดของผู้ชนะ จังหวัด จำนวน ปีที่ชนะ กรุงเทพมหานคร 1 2026 เชียงใหม่ 2023 ขอนแก่น 2022 กาฬสินธุ์ 2019 รองชนะเลิศ ปี รองอันดับ 1 รองอันดับ 2 รองอันดับ 3 รองอันดับ 4 2562 ชลัช ตันติจิบูรณ์ ธาวิน ใจมั่น 2565 อาภากรณ์ บุนนาค เสฎฐพันธ์ ทองสุข (สละตำแหน่ง) 2566 เอกพัน แสวงผล กมลภพ แก้วเดียว ภูธเรศ สาระศลิน ธีรภัทร์ สิทธิชัย 2568 ณรงค์ฤทธิ์ ภูฆัง อภิสิทธิ์ หินคำ วุฒิชัย ลิขิตพัฒนวิศาลอาภากร ฮ้อแสงชัยณัฐพล พลธรัตน์ ทำเนียบผู้ชนะ Dasom, Mister Supranational Thailand |แมนฮันต์ไทยแลนด์ 2566อภิสิทธินันท์ เลน ดาโสมเชียงใหม่ ผลงานการประกวดระดับนานาชาติ สัญลักษณ์สี แมนฮันต์อินเตอร์เนชันแนล ปี ผู้ดำรงตำแหน่ง จังหวัด ตำแหน่งในการประกวด ตำแหน่งในการประกวด รางวัลพิเศษ 1995 วัชรเกียรติ บุญภักดี กรุงเทพมหานคร ได้รับการแต่งตั้ง เข้ารอบ 12 คนสุดท้าย 1997 ชัยยศ สร้อยสน กรุงเทพมหานคร ได้รับการแต่งตั้ง ไม่ผ่านเข้ารอบ 1998 สมชาย พิพัฒน์นุกูล กรุงเทพมหานคร ได้รับการแต่งตั้ง ไม่ผ่านเข้ารอบ 2000 โสภณ สุขอนันต์ กรุงเทพมหานคร ได้รับการแต่งตั้ง ไม่ผ่านเข้ารอบ 2002 วีระยุทธ พูลขำ กรุงเทพมหานคร ได้รับการแต่งตั้ง ไม่ผ่านเข้ารอบ 2007 วชรกรณ์ ไวยศิลป์ กรุงเทพมหานคร ได้รับการแต่งตั้ง ไม่ผ่านเข้ารอบ 2008 ธนาวุฒิ นันทะริด กรุงเทพมหานคร ได้รับการแต่งตั้ง ไม่ผ่านเข้ารอบ 2010 ณัฐกร ศรีวิชัย กรุงเทพมหานคร ได้รับการแต่งตั้ง ไม่ผ่านเข้ารอบ 2011 กฤษกร โล้เจริญรัตน์ กรุงเทพมหานคร ได้รับการแต่งตั้ง ไม่ผ่านเข้ารอบ 2012 มุขพล โปษกะบุตร กรุงเทพมหานคร รองอันดับ 1: สุภาพบุรุษไทยแลนด์ 2012 เข้ารอบ 15 คนสุดท้าย 2016 พิรัฐพงศ์ มูลตรีบุตร อุดรธานี ได้รับการแต่งตั้ง เข้ารอบ 16 คนสุดท้าย 2017 คงณัฐ เชยสุวรรณ สมุทรปราการ ได้รับการแต่งตั้ง รองอันดับ 1 2018 รัฐนันท์ สุขอุบล สงขลา ได้รับการแต่งตั้ง ไม่ผ่านเข้ารอบ 2020 สิทธิพงษ์ อิ่มเสถียร กาฬสินธุ์ แมนฮันต์ไทยแลนด์ 2019 เข้ารอบ 16 คนสุดท้าย 2022 ภากร รอดขำปิยเศรษฐ์ ขอนแก่น แมนฮันต์ไทยแลนด์ 2022 ไม่ผ่านเข้ารอบ
นักเวชศาสตร์การสื่อความหมาย เป็นวิชาชีพทางด้านวิทยาศาสตร์สุขภาพ เป็นผู้ปฏิบัติงานเกี่ยวกับงานด้านการแก้ไขความผิดปกติของการสื่อความหมาย ครอบคลุมทั้งด้านการตรวจ วินิจฉัย รักษา แก้ไขและฟื้นฟู สร้างเสริมสมรรถภาพ การส่งเสริมสุขภาพ การป้องกันโรคแก่ผู้ที่มีปัญหาทางการได้ยินและการทรงตัวและผู้ที่มีปัญหาทางด้านภาษาและการพูด โดยวิธีการ เครื่องมือ หรืออุปกรณ์ทางการแก้ไขความผิดปกติของการสื่อความหมายเพื่อใหผู้ใช้บริการมีคณภาพชีวิตที่ดีขึ้นสามารถสื่อความหมายได้เต็มความสามารถ โดยแบ่งนักเวชศาสตร์การสื่อความหมายเป็น 2 ประเภท นักแก้ไขการพูด (speech language pathologist) นักแก้ไขการได้ยิน (audiologist) ประวัติความเป็นมา วิชาชีพการแก้ไขความผิดปกติของการสื่อความหมายประกอบด้วย การแก้ไขการพูดและการแก้ไขการได้ยิน ได้เข้าร่วมมีบทบาทในการบริการทางด้านสาธารณสุขนานกว่า 30 ปีโดยศาสตราจารย์เกียรติคุณนายแพทย์พูนพิศ อมาตยกุล และรองศาสตราจารย์ ดร.รจนา ทรรทรานนท์ ได้วางรากฐานงานทางด้านโสตสัมผัสวิทยาและการแก้ไขการพูด ที่คณะแพทยศาสตร์โรงพยาบาลรามาธิบดี มหาวิทยาลัยมหิดล ตั้งแต่ปี พ.ศ.2517 หลังจากที่อาจารย์ทั้งสองท่านสำเร็จการศึกษาด้านโสตสัมผัสวิทยาและการแก้ไขการพูด ตามลำดับ จาก Temple University ประเทศสหรัฐอเมริกา และได้เริ่มจัดการเรียนการสอนในหลักสูตรศิลปศาสตรมหาบัณฑิต สาขาความผิดปกติของการสื่อความหมาย ตั้งแต่ปีพ.ศ.2519 นับเป็นสถาบันแห่งแรกและแห่งเดียวในประเทศไทย ที่ทำให้มีบุคลากรที่สำเร็จการศึกษามารับใช้สังคมในการวินิจฉัยความผิดปกติของการสื่อความหมาย ให้การช่วยเหลือ ฟื้นฟูสมรรถภาพผู้ป่วยที่มีความผิดปกติ ทำให้ผู้ป่วยเหล่านี้สามารถสื่อความหมายได้เช่นเดียวกับคนทั่วไปโดยไม่ต้องเป็นภาระของสังคม การศึกษา ปัจจุบันหลักสูตรการศึกษาระดับปริญญาบัณฑิตในประเทศไทย ใช้เวลาศึกษา 4 ปี โดยทางภาควิชาวิทยาศาสตร์สื่อความหมายและความผิดปกติของการสื่อความหมาย คณะแพทยศาสตร์โรงพยาบาลรามาธิบดี มหาวิทยาลัยมหิดล ได้เปิดหลักสูตรวิทยาศาสตร์บัณฑิตสาขาความผิดปกติของการสื่อความหมายขึ้นเพื่อผลิตนักเวชศาสตร์การสื่อความหมาย เป็นหลักสูตรปริญญาตรีหลักสูตรแรกและหลักสูตรเดียวในประเทศไทย ณ ขณะนี้ โดยหลักสูตรวิทยาศาสตร์บัณฑิตนี้ได้เริ่มเปิดสอน นักศึกษาตั้งแต่ปีการศึกษา 2547 เพื่อผลิตบุคลากรที่ชำนาญด้านแก้ไขการได้ยินและแก้ไขการพูดแก่ผู้ป่วย โดยทำงานร่วมกับแพทย์ และผู้เชี่ยวชาญด้านอื่นๆในสถาบันทางการ แพทย์และโรงพยาบาลทั้ง ภาครัฐและเอกชน
เนเบตา เป็นหนึ่งในพระราชธิดาของฟาโรห์อเมนโฮเทปที่ 3 จากราชวงศ์ที่ 18 แห่งอียิปต์ กับสมเด็จพระราชินีทีเย พระองค์เป็นพระขนิษฐาของฟาโรห์อเคนาเตน พระประวัติ พระนาม เนเบตา มีความหมายว่า 'สตรีแห่งพระราชวัง' พระนามของพระองค์นั้นคล้ายกับพระนามของพระภคินี คือ พระนางเฮนุททาเนบ ซึ่งมักจะใช้กับผู้เป็ฯพระมเหสีของฟาโรห์ พระองค์อาจจะเป็นพระมเหสีพระองค์สุดท้ายของอเมนโฮเทปที่ 3 พระองค์ไม่ค่อยปรากฏรูปสลักใดๆ เหมือนกับพระภคินีของพระองค์ ปรากฏเพียงแค่รูปสลักหินมหึมาของฟาโรห์อเมนโฮเทปที่ 3 ร่วมพระนางทีเยเฮนุททาเนบ (พระราชธิดาในฟาโรห์อเมนโฮเทปที่สาม)#cite%2 และมีความสูงถึง 7 เมตร (หรือ 23 ฟุต) ซึ่งเป็นรูปสลักของอเมนโฮเทปที่ 3 กับพระนางทีเยประทับนั่งเคียงกัน โดยมีรูปสลักหินยืนของสามพระราชธิดาด้านหน้าของทั้งสองพระองค์ และพระราชธิดาทั้งสาม พระนางเฮนุทาเนบจะอยู่ตรงกลางและมีขนาดใหญ่กว่าอีกสองพระองค์ที่เหลือ พระนางเนเบตาอยู่ด้านขวา และอีกหนึ่งพะองค์อยู่ทางด้านซ้ายซึ่งพระนามถูกทำลาย เนเบตาไม่เคยได้รับตำแหน่งเป็นพระมเหสี เหมือนกับพระนางซิทอามุนและพระนางไอซิส ผู้เป็นพระภคินี ซึ่งตำแหน่งของพระองค์มีเฉพาะแค่ พระราชธิดาแห่งฟาโรห์ ผู้เป็นที่รัก (มักจะใช้กับตำแหน่งพระราชธิดาหรือเจ้าหญิง) เมื่อรวมกับความจริงว่า ภายหลังจากการสิ้นพระชนม์ของอเมนโฮเทปที่ 3 พระองค์มิได้ถูกกล่าวถึงอีกเลย ซึ่งสันนิษฐานได้ว่าพระองค์จะสิ้นพระชนม์ในวัยเยาว์ หรืออีกหนึ่งข้อสันนิษฐานกล่าวคือ พระองค์ได้รับพระนามใหม่ในช่วงปฏิรูปศาสนาในรัชสมัยของฟาโรห์อเคนาเตน ที่ปรากฏพระนามว่า เบเคตอาเตน โดยไม่มีการบันทึกหรือกล่าวถึงในช่วงก่อนการปฏิรูปศาสนา อ้างอิง
พอล เอเดรียน มัวริซ ดิแรก (Paul Adrien Maurice Dirac; 8 สิงหาคม 2445 -20 ตุลาคม 2527) นักฟิสิกส์ทฤษฎีชาวอังกฤษ ภาพแบบอันตรกิริยา (Interaction picture) หรือภาพแบบดิแรก (Dirac picture) อยู่ตรงกลางระหว่างภาพแบบชเรอดิงเงอร์ (Schrodinger picture) และภาพแบบไฮเซนเบอร์ก (Heisenberg picture) คือทั้งเวกเตอร์สถานะ (state vector) และตัวดำเนินการ (operator) ขึ้นกับเวลาทั้งคู่ ภาพแบบอันตรกิริยามีประโยชน์ในการจัดการกับฟังก์ชันคลื่นที่เปลี่ยนแปลงและข้อมูลผู้สังเกตได้ (observables) เนื่องจากอันตรกิริยา โดยตัวดำเนินการและเวกเตอร์สถานะในภาพแบบอันตรกิริยานี้เกี่ยวข้องกับการเปลี่ยนของเบซิส (chang of basis) เช่นเดียวกับตัวดำเนินการและเวกเตอร์สถานะในภาพแบบชเรอดิงเงอร์ ฮามิลโทเนียนในภาพแบบอันตรกิริยาถูกแยกออกเป็น 2 เทอม ดังนี้ เมื่อ H0,s เป็นฮามิลโทเนียนของระบบที่ไม่ถูกรบกวน (ไม่มีอันตรกิริยา) และ H1,s เป็นฮามิลโทเนียนของระบบที่ถูกรบกวน (มีอันตรกิริยา) เวกเตอร์สถานะ (state vector) นิยามของเวกเตอร์สถานะในภาพแบบอันตรกิริยาเขียนได้ ดังนี้ เมื่อ |ψS(t)〉คือเวกเตอร์สถานะในภาพแบบชเรอดิงเงอร์ ตัวดำเนินการ (operators) นิยามของตัวดำเนินการในภาพแบบอันตรกิริยาเขียนได้ ดังนี้ โดยปกติแล้ว AS(t) จะไม่ขึ้นกับ และสามารถเขียนได้ในรูป AS แต่จะขึ้นกับ เมื่อตัวดำเนินการ 'ขึ้นกับเวลาอย่างชัดแจ้ง (explicit time dependent)' ตัวดำเนินการ ฮามิลโทเนียน (Hamiltonian operator) สำหรับตัวดำเนินการฮามิลโทเนียนที่ไม่ถูกรบกวนที่ไม่ขึ้นกับเวลา H0 ในภาพแบบอันตรกิริยาเขียนได้ในลักษณะเดียวกับฮามิลโทเนียนในภาพแบบชเรอดิงเงอร์ สำหรับตัวดำเนินการฮามิลโทเนียนที่ถูกรบกวน H1 ในภาพแบบอันตรกิริยาเขียนได้ ดังนี้ เมื่อฮามิลโทเนียนที่ถูกรบกวนกลายเป็นฮามิลโทเนียนที่ขึ้นกับเวลา เว้นเสียแต่ว่า H1,S, H0,S = 0 วิวัฒนาการเชิงเวลา (Time-evolution) วิวัฒนาการเชิงเวลาของสถานะ (Time-evolution of states) การแปลงสมการชเรอดิงเงอร์ในภาพแบบอันตรกิริยาได้ วิวัฒนาการเชิงเวลาของตัวดำเนินการ (Time-evolution of operators) ถ้าตัวดำเนินการ AS ไม่ขึ้นกับเวลา จะสอดคล้องกับวิวัฒนาการเชิงเวลา AI(t) ได้ ในภาพแบบอันตรกิริยา ตัวดำเนินการขึ้นกับเวลาเช่นเดียวกับในภาพแบบไฮเซนเบอร์ก มีฮามิลโทเนียนเป็น ตารางเปรียบเทียบสถานะเคตและข้อมูลสังเกตได้ในภาพแบบต่างๆ สำหรับฮามิลโทเนียนที่ไม่ขึ้นกับเวลา HS Evolution Picture of: ภาพแบบไฮเซนเบอร์ก (Heisenberg picture) ภาพแบบอันตรกิริยา (Interaction) ภาพแบบชเรอดิงเงอร์ (Schrödinger picture) สถานะเคต (Ket state) constant ข้อมูลสังเกตได้ (Observable) constant อ้างอิง
เขาขวาง เป็นองค์กรปกครองส่วนท้องถิ่นประเภทเทศบาลตำบลซึ่งมีอาณาเขตครอบคลุมพื้นที่บางส่วนของหมู่ 5 ตำบลชำแระ บางส่วนของหมู่ 1–2 ตำบลเตาปูน ตำบลนางแก้วทั้งตำบล และบางส่วนของหมู่ 6 ตำบลเขาชะงุ้ม ในอำเภอโพธาราม จังหวัดราชบุรี เดิมมีฐานะเป็นสุขาภิบาลเขาขวางที่จัดตั้งขึ้นใน พ.ศ. 2536 ได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2566 เขตเทศบาลมีประชากรทั้งหมด 7,271 คน ในปี พ.ศ. 2546 กระทรวงมหาดไทยได้พิจารณาให้องค์การบริหารส่วนตำบลนางแก้วที่มีประชากรเพียง 1,484 คน และ 431 ครัวเรือน ซึ่งเป็นพื้นที่หมู่ 1 รวมถึงบางส่วนของหมู่ที่ 3, 7–9 จึงให้รวมพื้นที่เข้ากับเทศบาลตำบลเขาขวางในปี พ.ศ. 2547 เนื่องจากไม่ผ่านเงื่อนไขในการเป็นองค์การบริหารส่วนตำบลทั้งด้านพื้นที่และประชากร จึงทำให้เขตเทศบาลครอบคลุมพื้นที่ตำบลนางแก้วทั้งหมด พื้นที่เทศบาลตำบลอยู่บริเวณทิศตะวันตกของอำเภอโพธาราม อยู่ห่างจากที่ว่าการอำเภอโพธารามประมาณ 12.8 กิโลเมตร อยู่ห่างจากศาลากลางจังหวัดราชบุรีประมาณ 26.4 กิโลเมตร อยู่ห่างจากกรุงเทพมหานครประมาณ 92.1 กิโลเมตรตามทางรถยนต์ มีพื้นที่รับผิดชอบทั้งหมด 21.47 ตารางกิโลเมตรหรือคิดเป็น 13,418.75 ไร่ เขตเทศบาลเป็นที่ตั้งของสถานที่ท่องเที่ยวสำคัญ ได้แก่ วัดเขาช่องพราน เขตห้ามล่าสัตว์ป่าถ้ำค้างคาวและเขาช่องพราน ซึ่งเป็นแหล่งชมค้างคาวร้อยล้าน และวัดถ้ำน้ำ อ้างอิง เขาขวาง เขาขวาง
เจ็ดเสมียน เป็นตำบลหนึ่งในอำเภอโพธาราม จังหวัดราชบุรี อยู่ห่างจากอำเภอเมืองราชบุรี จังหวัดราชบุรีประมาณ 13 กิโลเมตร และห่างจากที่ว่าการอำเภอโพธารามประมาณ 7 กิโลเมตร ประวัติ หน่วยงานส่วนท้องถิ่นในท้องที่ตำบลเจ็ดเสมียนคือเทศบาลตำบลเจ็ดเสมียน แรกเริ่มก่อตั้งตามประกาศกระทรวงลงวันที่ 14 ตุลาคม พ.ศ. 2506 โดยจัดตั้งท้องถิ่นหมู่ที่ 1, 2, 3 และ 6 ตำบลเจ็ดเสมียน ขึ้นเป็น สุขาภิบาลเจ็ดเสมียน โดยให้มีผลตั้งแต่วันที่ 29 ตุลาคม ปีเดียวกัน ต่อมาในปี พ.ศ. 2542 ได้มีพระราชบัญญัติเปลี่ยนแปลงฐานะสุขาภิบาลทั่วประเทศเป็นเทศบาลตำบล ตามประกาศในราชกิจจานุเบกษา เล่ม 116 ตอนที่ 9 ลงวันที่ 24 กุมภาพันธ์ 2542 มีผลใช้บังคับเมื่อวันที่ 25 พฤษภาคม 2542 สุขาภิบาลเจ็ดเสมียนจึงเปลี่ยนแปลงฐานะเป็น เทศบาลตำบลเจ็ดเสมียน นับตั้งแต่นั้นเป็นต้นมา ซึ่งตามหลักการและเหตุผลการประกาศใช้พระราชบัญญัติฉบับนี้ ก็เพื่อให้สอดคล้องกับบทบัญญัติของรัฐธรรมนูญแห่งราชอาณาจักรไทย พ.ศ. 2540 และเป็นการกระจายอำนาจให้แก่องค์กรปกครองส่วนท้องถิ่น วันที่ 24 กันยายน พ.ศ. 2547 ได้มีประกาศกระทรวงมหาดไทย เรื่อง การยุบรวมองค์การบริหารส่วนตำบลกับเทศบาล โดยยุบองค์การบริหารส่วนตำบลเจ็ดเสมียน (พื้นที่หมู่ 4 บ้านสนามชัย และหมู่ 5 บ้านคลองมะขาม) มารวมกับพื้นที่เทศบาลตำบลเจ็ดเสมียน ตามเจตนารมณ์ของประชาชนในพื้นที่ ข้อมูลทั่วไป ตำบลเจ็ดเสมียน ประชากรส่วนใหญ่ประกอบอาชีพเกษตรกรรม โดยมีพื้นที่เพาะปลูกอยู่โดยรอบชุมชน พืชที่ปลูก ได้แก่ ข้าว อ้อย มะขามเทศมัน เลี้ยงสัตว์ และพืชอื่น ๆ นอกจากนั้นการประกอบอาชีพภายในชุมชน ได้แก่ การค้าและอุตสาหกรรม ด้านการค้าขนาดเล็กถึงปานกลาง ส่วนใหญ่เป็นการทำโรงงานทำหัวผักกาดเค็ม (หัวไชโป๊) เป็นกิจการที่ทำต่อเนื่องกันมาทำชื่อเสียงให้แก่ชุมชนพอสมควร ตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อกับตำบลคลองข่อย อำเภอโพธาราม จังหวัดราชบุรี ทิศใต้ ติดต่อกับตำบลท่าราบ อำเภอเมืองราชบุรี จังหวัดราชบุรี ทิศตะวันออก ติดต่อกับตำบลดอนทราย อำเภอโพธาราม และตำบลสามเรือน ตำบลท่าราบ อำเภอเมืองราชบุรี จังหวัดราชบุรี ทิศตะวันตก ติดต่อกับตำบลคลองข่อย อำเภอโพธาราม จังหวัดราชบุรี การแบ่งเขตการปกครอง ตำบลเจ็ดเสมียนแบ่งเขตการปกครองออกเป็น 6 หมู่บ้าน หมู่ที่ 1 บ้านวังลึก หมู่ที่ 2 บ้านเกาะสมบูรณ์ หมู่ที่ 3 บ้านเจ็ดเสมียน หมู่ที่ 4 บ้านสนามชัย หมู่ที่ 5 บ้านคลองมะขาม หมู่ที่ 6 บ้านดอนไม้เรียง ประชากร ตำบลเจ็ดเสมียนมีจำนวนประชากรทั้งหมด 5,743 คน โดยแยกได้ดังนี้ หมู่บ้าน หมู่ที่ ชาย หญิง ประชากร ครัวเรือน (คน) (คน) (คน) พ.ศ. 2562 (หลัง) ทะเบียนบ้านกลาง 0 17 20 37 3 วังลึก 1 501 595 1,096 355 เกาะสมบูรณ์ 2 583 638 1,221 517 เจ็ดเสมียน 3 75 80 155 69 สนามชัย 4 540 530 1,070 399 คลองมะขาม 5 363 371 734 214 ดอนไม้เรียง 6 668 762 1,430 605 รวม 6 2,747 2,996 5,743 2,162 การขนส่ง การรถไฟแห่งประเทศไทย – สถานีเจ็ดเสมียน ระเบียงภาพ - panoramio - SIAMSEARCH (2).อาคารสถานีรถไฟเจ็ดเสมียน (เดิม) ในเส้นทางรถไฟสายใต้ Samian, Photharam District, Ratchaburi 70120, Thailand - |แม่น้ำแม่กลองช่วงที่ไหลผ่านเขตเทศบาลตำบลเจ็ดเสมียน Samian Hospital, Pho Tharam, Ratchaburi |โรงพยาบาลเจ็ดเสมียน อ้างอิง เจ็ดเสมียน เจ็ดเสมียน เจ็ดเสมียน
บ้านเลือก เป็นตำบลหนึ่งในอำเภอโพธาราม จังหวัดราชบุรี อยู่ห่างจากอำเภอเมืองราชบุรี จังหวัดราชบุรีประมาณ 26 กิโลเมตร และห่างจากที่ว่าการอำเภอโพธารามประมาณ 4.2 กิโลเมตร ประวัติ หน่วยงานส่วนท้องถิ่นในท้องที่ตำบลบ้านเลือกคือเทศบาลตำบลบ้านเลือก เป็นเทศบาลขนาดกลาง แรกเริ่มก่อตั้งตามประกาศกระทรวงลงวันที่ 4 มีนาคม พ.ศ. 2514 โดยจัดตั้งท้องถิ่นตำบลบ้านเลือกทั้งตำบลขึ้นเป็น สุขาภิบาลบ้านเลือก โดยให้มีผลตั้งแต่วันที่ 20 เมษายน ปีเดียวกัน ต่อมาในปี พ.ศ. 2542 ได้มีพระราชบัญญัติเปลี่ยนแปลงฐานะสุขาภิบาลทั่วประเทศเป็นเทศบาลตำบล ตามประกาศในราชกิจจานุเบกษา เล่ม 116 ตอนที่ 9 ลงวันที่ 24 กุมภาพันธ์ พ.ศ. 2542 มีผลใช้บังคับเมื่อวันที่ 25 พฤษภาคม พ.ศ. 2542 สุขาภิบาลบ้านเลือกจึงเปลี่ยนแปลงฐานะเป็น เทศบาลตำบลบ้านเลือก นับตั้งแต่นั้นเป็นต้นมา ตามหลักการและเหตุผลการประกาศใช้พระราชบัญญัติฉบับนี้ก็เพื่อให้สอดคล้องกับบทบัญญัติของรัฐธรรมนูญแห่งราชอาณาจักรไทย พ.ศ. 2540 และเป็นการกระจายอำนาจให้แก่องค์กรปกครองส่วนท้องถิ่น ในปีเดียวกันก็มีกฎกระทรวง ฉบับที่ 437 (พ.ศ. 2542) ออกตามความในพระราชบัญญัติการผังเมือง พ.ศ. 2518 ให้ใช้บังคับผังเมืองรวมในท้องที่ตำบลสร้อยฟ้า ตำบลคลองตาคต ตำบลบ้านเลือก ตำบลโพธาราม ตำบลท่าชุมพล ตำบลบ้านฆ้อง ตำบลคลองข่อย และตำบลบ้านสิงห์ อำเภอโพธาราม จังหวัดราชบุรี เพื่อใช้เป็นแนวทางการพัฒนาและการดำรงรักษาเมืองและบริเวณที่เกี่ยวข้องหรือชนบท ในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภค บริการสาธารณะ และสิ่งแวดล้อม ข้อมูลทั่วไป ตำบลบ้านเลือกตั้งอยู่ในเขตอำเภอโพธาราม อยู่ใกล้กับสหกรณ์โคนมหนองโพในพระบรมราชูปถัมภ์ เกษตรกรส่วนใหญ่จึงประกอบอาชีพเลี้ยงโคนมและปลูกข้าวโพดฝักอ่อน ชุมชนทั้งหมด9ชุมชน ส่วนใหญ่มีเชื้อสายลาว มีชุมชนไทยพื้นถิ่น1ชุมชน คือ ชุมชนบ้านวัดพระศรีอารย์ และมีชุมชนชาวมอญ1ชุมชนคือชุมชนบ้านหุบมะกล่ำ มีวัดอยู่มากมายหลายวัด เป็นที่ยึดเหนี่ยวจิตใจ เช่น วัดโบสถ์ วัดพระศรีอารย์ วัดบ้านเลือก วัดหนองรี วัดหุบมะกล่ำ พืชท้องถิ่นที่เป็นสัญลักษณ์ของวัดโบสถ์ คือ ข้าวโพดแปดแถว ทิศเหนือ ติดต่อกับตำบลหนองโพ อำเภอโพธาราม ตำบลดอนกระเบื้อง อำเภอบ้านโป่ง จังหวัดราชบุรี ทิศใต้ ติดต่อกับตำบลบ้านฆ้อง และตำบลคลองตาคต อำเภอโพธาราม จังหวัดราชบุรี ทิศตะวันออก ติดต่อกับตำบลบ้านฆ้อง อำเภอโพธาราม ตำบลวังเย็น อำเภอบางแพ จังหวัดราชบุรี ทิศตะวันตก ติดต่อกับตำบลคลองตาคต อำเภอโพธาราม จังหวัดราชบุรี อ้างอิง บ้านเลือก บ้านเลือก บ้านเลือก
การจลาจลที่กรุงจาการ์ตา เกิดขึ้นในวันที่ 21 พฤษภาคม พ.ศ. 2562 ต่อมาในวันที่ 23 พฤษภาคม พ.ศ. 2562 เกิดการปะทะมีผู้เสียชีวิต 8 ราย บาดเจ็บ 600 ราย มีการจุดไฟเผารถยนต์หลายคัน และขว้างประทัดใส่ตำรวจ ตำรวจซึ่งอยู่ในชุดปราบจลาจล ได้ยิงแก๊สน้ำตาสลายฝูงชน การประท้วงเกิดขึ้นหลังจากที่ผลการเลือกตั้งระบุว่า นายวิโดโด ชนะนายปราโบโว ซูบิอันโต คู่แข่งของเขา หลังการประกาศผลการเลือกตั้งอย่างเป็นทางการเมื่อวันอังคาร ประชาชนหลายพันคนได้รวมตัวกันที่ด้านหน้าอาคารตรวจสอบการเลือกตั้ง เพื่อสนับสนุนนายปราโบโว แต่ต่อมาผู้ประท้วงได้ย้ายไปยังพื้นที่อื่น ๆ ทั่วกรุงจาการ์ตา กลุ่มผู้ประท้วง ได้รื้อทำลายบาทวิถี รวมถึงป้ายบอกทางต่าง ๆ บนท้องถนน และยังจุดไฟเผาแผงขายอาหาร รวมถึงป้อมตำรวจ หลังจากตำรวจเรียกร้องให้สลายการชุมนุม สถานีโทรทัศน์ท้องถิ่นหลายแห่งเผยแพร่ภาพการเผชิญหน้ากันระหว่างผู้ประท้วงและตำรวจในหลายพื้นที่ของเมือง ทหารมากกว่า 30,000 นาย ถูกส่งเข้ามาในกรุงจาการ์ตา เพื่อเตรียมรับมือกับความรุนแรงที่อาจเกิดขึ้น นายวีรันโต หัวหน้ารัฐมนตรีฝ่ายความมั่นคง กล่าวว่า การเข้าถึงโซเชียลมีเดียจะถูกปิดกั้นในบางพื้นที่ เขาระบุว่า การจำกัดรวมถึง การส่งต่อวิดีโอและภาพ เพื่อควบคุมการเผยแพร่ข้อมูลเท็จ อ้างอิง https://www.bbc.com/thai/international-48365498 https://www.thejakartapost.com/news/2019/05/22/six-dead-200-injured-in-jakarta-riot-governor-anies.html https://www.prachachat.net/aseanaec/news-329797
Myosotis (จากภาษากรีก: μυοσωτίς 'หูของหนู') เป็นสกุลของพืชดอกในวงศ์ Boraginaceae ในซีกโลกเหนือมักถูกเรียกว่า forget-me-nots หรือ Scorpion grasses ชื่อ 'Forget-me-Not' มาจากการทับศัพท์จากภาษาเยอรมัน ' และใช้ในประเทศอังกฤษตั้งแต่ปี 1398 โดยพระเจ้าเฮนรีที่ 4 แห่งอังกฤษ Myosotis alpestris หนึ่งในสปีชีส์ในสกุลนี้เป็นดอกไม้ประจำรัฐของอะแลสกาและ Dalsland, สวีเดน พืชสกุลนี้มักสับสนกับฟอร์เก็ตมีน็อตของหมู่เกาะแชทัม ซึ่งจัดอยู่ในสกุล Myosotidium การกระจายพันธุ์ มีการบันทึกชื่อสปีชีส์มากกว่า 500 ชนิด แต่ปัจจุบันมีเพียง 74 ชนิดเท่านั้นที่เป็นที่ยอมรับ ส่วนที่เหลือเป็นชื่อพ้องของชื่อที่ยอมรับหรือชื่อเสนอในปัจจุบัน สกุลนี้ส่วนใหญ่ถูกจำกัดไว้ที่ยูเรเซียตะวันตก โดยมีประมาณ 60 สปีชีส์ที่ยืนยันแล้ว และนิวซีแลนด์ที่มีสปีชีส์ที่ยืนยันแล้วประมาณ 40 ชนิด สกุลนี้ยังพบได้จำนวนน้อยในอเมริกาเหนือ อเมริกาใต้ และปาปัวนิวกีนี อย่างไรก็ตาม Myosotis เป็นเรื่องธรรมดาที่พบได้ในเขตอบอุ่นเพราะการปลูกและการเข้ามาของสายพันธุ์ต่างถิ่น มีหลายสปีชีส์ที่ได้รับความนิยมในพืชสวน พืชสกุลนี้ชอบที่อยู่อาศัยชื้น สำหรับในที่ที่ไม่ใช่พื้นเมือง มักจะพบในพื้นที่ชุ่มน้ำและริมฝั่งแม่น้ำ การวิเคราะห์ทางพันธุกรรมบ่งชี้ว่าสกุลนี้มีต้นกำเนิดในซีกโลกเหนือ และชนิดนั้นมีถิ่นกำเนิดในออสเตรเลีย นิวซีแลนด์ และอเมริกาใต้ ทั้งหมดมาจากการกระจายตัวครั้งเดียวสู่ซีกโลกใต้ หนึ่งหรือสองสายพันธุ์ยุโรปโดยเฉพาะอย่างยิ่ง Myosotis sylvatica ถูกนำเข้ามาในพื้นที่เขตอบอุ่นของยุโรปเอเชียและอเมริกา อ้างอิง
เหตุผลในการเสนอ: คุณ G(x) เป็นอดีตผู้ดูแลระบบซึ่งเคยมีผลงานด้านนโยบายและแนวปฏิบัติสำคัญของวิกิพีเดีย เช่น การอนุญาโตตุลาการ หรือแม้แต่การตรวจสอบผู้ใช้ก็เป็นหนึ่งในผลงานของคุณ G(x) ที่ริเริ่มมาตั้งแต่อดีต อีกทั้งยังมีส่วนร่วมในการตรวจสอบบทความ ช่วยเหลือผู้ใช้ ให้ความเห็นสำคัญในการอภิปราย และเข้าร่วมโครงการต่าง ๆ ที่เกี่ยวข้องกับวิกิพีเดียและ Wikimedia Thailand ทั้งในนาม นิรนาม และนอกอินเทอร์เน็ต ปัจจุบันคุณ G(x) ได้กลับมามีส่วนร่วมในวิกิพีเดียหลังจากเกษียณไประยะหนึ่งและตอบรับการเสนอชื่อ (m:Special:Diff/19217633) เรียบร้อยแล้วครับ --Geonuch (คุย) 20:56, 24 กรกฎาคม 2562 (ICT) สนับสนุน ไม่มีประวัติใช้เครื่องมือในทางที่ผิดครับ --Wedjet (คุย) 21:01, 24 กรกฎาคม 2562 (ICT) มีประสบการณ์เคยเป็นผู้ดูแล สนับสนุนครับ --JMKTIN (คุย) 21:37, 24 กรกฎาคม 2562 (ICT) มีประสบการณ์อีกทั้งยังเป็นผู้ริเริ่ม สนับสนุนครับ --Slentee (คุย) 18:30, 25 กรกฎาคม 2562 (ICT) คัดค้าน ขอไม่ออกความเห็น --Tvcccp (cn:Yesona) (Talk) 20:21, 25 กรกฎาคม 2562 (ICT) การถอนตัวจากการเสนอชื่อ นอกจากการถอนการเสนอชื่อผู้ดูแลระบบของตนเองโดยให้เหตุผลว่า หลังจากวันที่ดังกล่าว ผมเพิ่งได้ทราบถึงกรณีการแบนผู้ใช้ Fram ในวิกิพีเดียภาษาอังกฤษเป็นเวลา 1 ปีโดยมูลนิธิวิกิมีเดีย มูลนิธิวิกิพีเดียให้เหตุผลในการแบนผู้ใช้ดังกล่าว (ซึ่งเป็นผู้ดูแลระบบ) ว่าเนื่องจากมีผู้ใช้รายหนึ่งได้ร้องเรียนไปถึงพฤติการณ์ที่มีลักษณะเป็นการจับผิดการกระทำของผู้ใช้ และแม้ว่าจะได้มีการเตือนการกระทำไปยังผู้ใช้ดังกล่าว ก็พบว่ายังไม่มีการยุติพฤติกรรม แม้ว่าหลักฐานบางส่วนและกระบวนพิจารณาจะเป็นกระบวนพิจารณาที่ไม่สามารถเปิดเผยในกระบวนการวิกิพีเดียได้ แต่การแบนผู้ดูแลระบบเช่นนี้โดยไม่มีการขอความเห็นจากประชาคมหรือคณะอนุญาโตตุลาการของวิกิพีเดียภาษาอังกฤษเป็นการใช้อำนาจซึ่งเกินกว่าอำนาจที่มูลนิธิวิกิมีเดียพึงใช้ในกรณีที่มีความจำเป็นเป็นอย่างยิ่ง (การคุ้มครองเด็ก การทำอัตวินิบาตกรรม การทำร้ายร่างกาย และประเด็นทางกฎหมายอื่น ๆ) ผมมีความกังวลว่าการแบนผู้ใช้โดยมูลนิธิเช่นนี้เป็นการลดทอนอำนาจและความเชื่อมั่นของประชาคมวิกิพีเดียในภาษาต่าง ๆ และแสดงให้เห็นถึงการเข้ามาแทรกแซงกระบวนการภายในประชาคมโดยไม่มีเหตุอันควร ประกอบกับอีกทั้งการที่ผมเป็นความกับผู้ใช้รายอื่นในลักษณะทำนองเดียวกับที่ผู้ใช้ Fram มีกับผู้ใช้อื่นในวิกิพีเดียภาษาอังกฤษ ผมจึงมีความกังวลว่าหากผู้ที่เป็นความร้องเรียนไปยังมูลนิธิวิกิมีเดียให้ตรวจสอบการกระทำของผม (ไม่ว่าจะทั้งในการแก้ไขหรือในการใช้เครื่องมือก็ดี) ย่อมมีความเป็นไปได้ที่มูลนิธิวิกิมีเดียจะใช้วิจารณญาณในการห้ามไม่ให้ผมมีส่วนร่วมกับประชาคมอีก ครั้นหากผมจะหาหลักฐานหรือข้อสนับสนุนเพื่อชี้แจงการกระทำของผม ก็ย่อมเป็นการกระทำที่เสียเวลาและไม่เป็นประโยชน์กับสุขภาพและภาระงานอื่น ๆ ของผมเอง ผมจึงพิจารณาแล้วเห็นว่าผมสมควรถอนการเสนอชื่อเป็นผู้ตรวจสอบผู้ใช้ครับ แม้ว่าก่อนหน้านี้ผมจะได้ตอบรับไว้ในเบื้องต้นก็ตาม ขอบคุณครับ --G(x) (คุย) 12:05, 26 กรกฎาคม 2562 (ICT)
เสียงเสียดแทรกก้องที่เกิดบริเวณส่วนหลังของปุ่มเหงือกประกอบด้วยเสียงเสียดแทรก ปุ่มเหงือกเพดานแข็ง ก้อง , เสียงเสียดแทรก ไม่อุสุม หลังปุ่มเหงือก ก้อง , เสียงเสียดแทรก ลิ้นม้วน ก้อง และเสียงเสียดแทรก เพดานแข็งปุ่มเหงือก ก้อง บทความนี้จะกล่าวถึงเฉพาะสองเสียงแรก เสียงเสียดแทรก ปุ่มเหงือกเพดานแข็ง ก้อง เสียงเสียดแทรก ปุ่มเหงือกเพดานแข็ง ก้อง เป็นเสียงพยัญชนะที่มีใช้ในหลายภาษา เช่น ภาษาอังกฤษ, ภาษาฝรั่งเศส, ภาษาโรมาเนีย, ภาษาเช็ก, ภาษาเซิร์บ-โครแอต, ภาษาตุรกี, ภาษาเปอร์เซีย เป็นต้น สัญลักษณ์ในชุดสัทอักษรสากลที่ใช้แทนเสียงนี้คือ และสัญลักษณ์เอกซ์-แซมปาที่ตรงกันคือ Z เสียงเสียดแทรก ไม่อุสุม หลังปุ่มเหงือก ก้อง เสียงเสียดแทรก ไม่อุสุม หลังปุ่มเหงือก ก้อง เป็นเสียงพยัญชนะเสียงหนึ่ง พบเป็นหน่วยเสียงย่อยแบบหนึ่งของหน่วยเสียง /r/ ในภาษาดัตช์ เนื่องจากชุดสัทอักษรสากลไม่มีสัญลักษณ์แยกต่างหากสำหรับเสียงหลังปุ่มเหงือก (สัญลักษณ์ตัวเดียวกันนั้นใช้แทนเสียงโคโรนัลทุกเสียงที่ไม่มีการยกลิ้นสู่เพดานแข็ง) จึงมักถอดเสียงนี้โดยใช้เครื่องหมายเสริมเป็น (retracted constricted ) สัญลักษณ์เอกซ์-แซมปาที่ตรงกันคือ r\_-_r อ้างอิง เสียดแทรก หลังปุ่มเหงือก ก้อง
เทศบาลเมืองบ้านหมี่ เป็นเทศบาลเมืองแห่งหนึ่งในอำเภอบ้านหมี่ จังหวัดลพบุรี ครอบคลุมพื้นที่ตำบลบ้านหมี่ทั้งหมด ห่างจากเทศบาลเมืองลพบุรีไปทางเหนือประมาณ 30 กิโลเมตร มีชื่อเดิมว่า เทศบาลเมืองบ้านเซ่า พ.ศ. 2562 มีประชากรทั้งหมด 3,287 คน กับพื้นที่ขนาดน้อยเพียง 0.6763 ตารางกิโลเมตร หรือประมาณ 419 ไร่ นับว่าเป็นเทศบาลเมืองที่มีขนาดเล็กมากแห่งหนึ่งในประเทศไทย ประวัติ เดิมเทศบาลเมืองบ้านหมี่ตั้งอยู่ในเขตตำบลบ้านเซ่าและตำบลโพนทองในขณะนั้น ด้วยเป็นที่ตั้งของตลาดบ้านหมี่ มีประชากรอาศัยอยู่มากแต่ขาดการดูแลรักษา สมุหเทศาภิบาลมณฑลอยุธยาจึงประชุมกับบรรดากำนัน ผู้ใหญ่บ้าน และคหบดีในท้องถิ่น ในที่ประชุมมีมติให้จัดตั้งเป็นสุขาภิบาล ต่อมากระทรวงมหาดไทยจึงประกาศจัดตั้งสุขาภิบาลท้องที่บ้านเซ่า อำเภอบ้านเซ่า จังหวัดลพบุรี เมื่อวันที่ 14 เมษายน พ.ศ. 2474 โดยคำว่า 'เซ่า' หรือ 'เซา' เป็นคำพวน แปลว่า 'หยุดพัก' โดยตั้งตามชื่อชุมชนเดิมของชาวพวนที่อพยพมาจากเชียงขวาง ปัจจุบันอยู่ในเขตประเทศลาว ต่อมาในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร สุขาภิบาลท้องที่บ้านเซ่ามีความเจริญขึ้นตามลำดับ ทั้งจำนวนประชากรและเศรษฐกิจ จึงมีพระราชกฤษฎีกาจัดตั้งเป็นเทศบาลเมืองบ้านเซ่า เมื่อวันที่ 10 ธันวาคม พ.ศ. 2478 ภายหลังมีพระราชกฤษฎีกาเปลี่ยนชื่อตำบลและอำเภอบ้านเซ่า เป็นตำบลและอำเภอบ้านหมี่ เมื่อวันที่ 25 กันยายน พ.ศ. 2482 หลังจากนั้นไม่นาน ก็มีพระราชกฤษฎีกาให้เปลี่ยนนามเทศบาลเป็นเทศบาลเมืองบ้านหมี่ ตามชื่ออำเภอโดยอนุโลมเมื่อวันที่ 27 พฤศจิกายน พ.ศ. 2482 โดยคำว่า 'หมี่' เป็นคำพวนเช่นกัน แปลว่า 'การมัดเส้นด้ายเป็นเปลาะ' ตั้งตามการประกอบอาชีพทอผ้าของชาวพวน ที่ตั้งและอาณาเขต เทศบาลเมืองบ้านหมี่มีพื้นที่เพียง 0.6763 ตารางกิโลเมตร หรือประมาณ 419 ไร่ ครอบคลุมพื้นที่ของตำบลบ้านหมี่ทั้งหมด มีอาณาเขตติดต่อดังต่อไปนี้ ทิศเหนือ ติดต่อกับพื้นที่ขององค์การบริหารส่วนตำบลเชียงงา ทิศตะวันออก ติดต่อกับพื้นที่ขององค์การบริหารส่วนตำบลโพนทอง ทิศใต้ ติดต่อกับพื้นที่ขององค์การบริหารส่วนตำบลสนามแจง ทิศตะวันตก ติดต่อกับพื้นที่ขององค์การบริหารส่วนตำบลสนามแจง การแบ่งเขตปกครอง เทศบาลเมืองบ้านหมี่แบ่งเขตปกครองออกเป็นจำนวน 7 ชุมชน ได้แก่ ชุมชนบ้านต้นพัฒนา ชุมชนอนามัยพัฒนา ชุมชนตลาดสดเทศบาล ชุมชนหลักเมือง ชุมชนนิกรธานี ชุมชนพัฒนาตลาดใหม่ ชุมชนวงเวียนตลาดใหม่พัฒนา ประชากร พ.ศ. 2562 เทศบาลเมืองบ้านหมี่มีประชากรทั้งหมด 3,287 คน ส่วนใหญ่นับถือศาสนาพุทธ มีศาสนสถานในเขตเทศบาลสองแห่ง คือ วัดปฐมพานิช และวัดเชียงงา อ้างอิง บ้านหมี่ บ้านหมี่
ตลาดน้ำ คือพื้นที่ชุมชนเพื่อซื้อขายของต่าง ๆ ทางน้ำ โดยมีเรือเป็นพาหนะในการบรรทุกสินค้า สามารถพบตลาดน้ำได้ในประเทศไทย อินโดนีเซีย เวียดนาม ศรีลังกา บังกลาเทศ และอินเดีย ประเทศไทย จังหวัดสมุทรสงคราม จังหวัดราชบุรี ในประเทศไทย แต่เดิมเรียกว่า ตลาดท้องน้ำ จนกระทั่งในรัชสมัยพระบาทสมเด็จพระมงกุฎเกล้าเจ้าอยู่หัว จึงเปลี่ยนมาเรียกว่า ตลาดน้ำ แทน ในอดีตแม่น้ำลำคลองเป็นเส้นทางคมนาคมที่สำคัญ ผู้คนมักตั้งบ้านเรือนและทำสวนทำไร่ริมน้ำ จึงถูกลำเลียงโดยเรือไปยังผู้ซื้อเกิดเป็นตลาดขึ้น ในกรุงเทพมหานครเป็นที่ตั้งของชุมชนชาวสวนตั้งแต่สมัยกรุงศรีอยุธยา เรียกว่าชุมชนสวนบางกอก มีการขุดคลองผันน้ำเข้าสวนเป็นจำนวนมาก เกิดเป็นโครงข่ายคูคลอง ในแต่ละพื้นที่มีผลผลิตที่แตกต่างกัน อาทิ ลางสาดคลองสาน ส้มบางมด ส้มโอวัดจันทร์ เป็นต้น จึงทำให้เกิดการแลกเปลี่ยนสินค้ากัน จนเกิดขึ้นเป็นตลาดน้ำ ในสมัยรัตนโกสินทร์ตอนต้น ตลาดน้ำที่สำคัญแห่งแรก น่าจะเป็นปากคลองตลาด ซึ่งอยู่ระหว่างป้อมจักรเพชร และป้อมผีเสื้อ ตลาดน้ำในต้นรัตนโกสินทร์ ได้แก่ ตลาดน้ำบางกอกน้อย ตลาดน้ำคลองบางหลวง ตลาดน้ำวัดทอง ตลาดน้ำวัดไทร ตลาดน้ำวัดคลองดาวคะนอง ตลาดน้ำคลองมหานาค ตลาดน้ำคลองคูพระนครเดิม ตลาดน้ำคลองดำเนินสะดวก ตลาดน้ำคลองโพหัก ตลาดน้ำอัมพวา ตลาดท่าคา ตลาดน้ำบ้านกระแชง ฯลฯ ในช่วงรัชสมัยพระบาทสมเด็จพระจุลจอมเกล้าเจ้าอยู่หัว ถือเป็นยุคสมัยของตลาดน้ำและชุมชนเกษตรกรรม มีการขุดคลองสำคัญได้แก่ คลองดำเนินสะดวกและคลองภาษีเจริญ เพื่อเชื่อมโยงแม่น้ำท่าจีน แม่น้ำเจ้าพระยา และแม่น้ำแม่กลอง ทำให้เกิดเครือข่ายเชื่อมโยงแม่น้ำขึ้น ส่งผลทำให้เกิดตลาดน้ำมากมาย ภายหลังปี 2500 รัฐได้ตระหนักถึงการพัฒนาชุมชน ทั้งในด้านเศรษฐกิจและสังคมแบบตะวันตก มีการตัดถนนเข้าสู่ชุมชน มีการพัฒนาระบบชลประทาน ตลอดจนระบบสาธารณูปโภคต่าง ๆ ทำให้พื้นที่เกษตรกรรมลดลง วิถีชีวิตทางน้ำจึงลดลง และนับแต่ปี 2520 ตลาดน้ำในกรุงเทพฯ และปริมณฑลได้สิ้นสุดเกือบทั้งหมด จนในช่วงปี 2540 เกิดกระแสการท่องเที่ยวเชิงอนุรักษ์ ประกอบกับทางรัฐมีนโยบายส่งเสริมการท่องเที่ยวในประเทศไทย ทำให้มีการฟื้นฟูตลาดน้ำขึ้นมาใหม่ ในปัจจุบัน มีตลาดน้ำในกรุงเทพมหานครและปริมณฑล ได้แก่ ตลาดน้ำบางพลี ตลาดน้ำบางน้ำผึ้ง ตลาดน้ำบางหัวเสือ ตลาดน้ำวัดสะพาน ตลาดน้ำตลิ่งชัน ตลาดน้ำวัดจำปา ตลาดน้ำคลองลัดมะยม ตลาดน้ำดอนหวาย ตลาดน้ำบางคูเวียง ตลาดน้ำแสงสิริธรรม ตลาดน้ำไทรน้อย ตลาดน้ำลำพญา ตลาดน้ำคลองบางหลวง และตลาดน้ำขวัญ-เรียม ส่วนในต่างจังหวัด ได้แก่ ตลาดน้ำอัมพวา ตลาดน้ำทุ่งบัวชม ตลาดน้ำอโยธยา ตลาดน้ำดำเนินสะดวก ตลาดน้ำสี่ภาค ตลาดน้ำหัวหินสามพันนาม ตลาดน้ำหัวหิน ตลาดน้ำบางน้อย ตลาดน้ำคลองแห ตลาดน้ำบางคล้า ตลาดน้ำปากช่อง ตลาดน้ำท่าคา ตลาดน้ำวัดตะเคียน อินโดนีเซีย Terapung, |ตลาดน้ำในบันจาร์มาซิน ตลาดน้ำในประเทศอินโดนีเซียเป็นแหล่งค้าขายสินค้าหลากหลายประเภท รวมถึงมีการขายของบนเรือ เดิมทีตลาดน้ำไม่ได้มีไว้สำหรับเป็นแหล่งท่องเที่ยว แต่มีความสำคัญในเมืองที่มีแม่น้ำสายใหญ่ โดยเฉพาะเมืองในกาลีมันตันและสุมาตรา อย่างไรก็ตามตลาดน้ำเปลี่ยนมาเป็นแหล่งท่องเที่ยว โดยเฉพาะเมืองในกาลีมันตัน อินเดีย มีตลาดน้ำที่เมืองศรีนครในรัฐชัมมูและกัศมีร์ บริเวณทะเลสาบดาล เปิดทำการทุกวัน โดยค้าขายบริเวณริมฝั่งของทะเลสาบ อ้างอิง
สวัสดีครับ สืบเนื่องจากวิกิพีเดียภาษาไทยยังไม่มีแนวทางระเบียบบทความบุคคลเป็นลายลักษณ์อักษร (คงเทียบได้กับ :en:Wikipedia:Manual of Style/Biography ในวิกิพีเดียภาษาอังกฤษ) จึงขอเสนอให้ชุมชนร่วมกันอภิปรายเพื่อให้บทความชีวประวัติในอนาคตเป็นไปในทิศทางเดียวกัน ที่ผมเสนอขึ้นมาเนื่องจากพบเห็นปัญหาดังต่อไปนี้และต้องการสรุปแนวทางของชุมชนครับ ปัญหาคำนำหน้าพระนาม/ชื่อ เช่น ยศทหาร (พลเอก นายกองเอก) ยศข้าราชการ (มหาอำมาตย์เอก), วิชาการ (ดร. หรือ นพ.) การแยกส่วน พระราชกรณียกิจ ในบทความเชื้อพระวงศ์ ประเด็นอื่น ๆ แล้วแต่ชุมชนจะหยิบมาอภิปรายเพิ่ม --Wedjet (คุย) 01:00, 9 กันยายน 2562 (ICT) อภิปราย เรื่องปัญหาคำนำหน้าชื่อปรากฏว่าบางทีมีการใส่คำนำหน้าชื่อที่ไม่คุ้นเคย เช่น บางคนรู้จักกันแค่เป็นพลเอก ก็ใส่ว่าเป็นทั้งพลเอก พลเรือเอก และพลอากาศเอก หรือนักการเมืองที่ใส่ยศนายกองเอก หรือบางทีเชื้อพระวงศ์ที่รู้จักกันเฉพาะพระนาม ขอเสนอว่าแม้บุคคลเหล่านี้จะมียศดังกล่าวจริง แต่ถ้าไม่มีแหล่งข้อมูลทุติยภูมิเรียกด้วยยศนั้นอย่างแพร่หลายก็ไม่ควรใส่นำหน้าในบทความ อาจจะแทรกไว้ในกล่องข้อมูลหรือในส่วนยศแทน สำหรับคำนำหน้า ดร., นพ. หรือ พญ. คิดว่าอาจใช้ตามอย่างวิกิพีเดียภาษาอังกฤษที่ใช้ว่า X หรือที่รู้จักกันในชื่อ ดร. X เป็นต้น เรื่องส่วน 'พระราชกรณียกิจ' ซึ่งหมายถึง 'หน้าที่ที่พระราชาพึงกระทำ' เป็นคำที่ตีความเป็น subjective ได้ และเป็นการจั่วหัวที่ผู้เขียนมีเป้าหมายที่ไม่เป็นกลางอย่างชัดเจนอยู่แล้ว ควรเปลี่ยนใหม่โดยเขียนรวมในส่วนชีวประวัติแทน เช่น 'พระราชกรณียกิจ' ที่กระทำระหว่างเป็นพระมหากษัตริย์อยู่ อาจภายใต้หัวข้อ พระมหากษัตริย์ หรือถ้ากระทำขณะยังเป็นยศอื่น ก็จั่วหัวว่ายศนั้น สำหรับ 'พระราชกรณียกิจ' ใดที่มีลักษณะเป็น private life ก็ให้เขียนภายใต้หัวข้อนั้นด้วย --Wedjet (คุย) 01:00, 9 กันยายน 2562 (ICT) การระบุคำนำหน้าชื่อ มีความเห็นว่าควรระบุเฉพาะคำนำหน้าที่เป็นที่รู้จัก และใช้เป็นการทั่วไป เช่น พลเอก เปรม คนทั่วไปก็รู้จักว่าคือ พลเอก เปรม ไม่จำเป็นต้องระบุว่า พลเอก พลเรือเอก พลอากาศเอก เปรม เพราะในทางปฏิบัติ ไม่มีใครเรียกขานท่านแบบนั้นหรอก เช่นเดียวกันกับนักการเมืองที่เคยเป็นข้าราชการของกระทรวงมหาดไทย เป็นอดีตผู้ว่า ทุกคนก็จะมียศ อส. คือ นายกองเอก ทุกคน ซึ่งมีไม่กี่ท่านเท่านั้นที่ประสงค์จะใช้ยศนี้ นำหน้านามเป็นการทั่วไป ผมเห็นว่าควรระบุไว้ในเนื้อหามากกว่า ว่าบุคคลนั้นๆ เคยมียศ ได้รับแต่งตั้งยศ หรือได้รับพระราชทานยศอะไร ซึ่งอาจจะมีความพิเศษ ก็ว่าไปตามหลักการ ครับ Pongsak ksm (คุย) 11:56, 14 กันยายน 2562 (ICT) บางที่แปล พระราชกรณียกิจ ว่า 'งานที่พระเจ้าแผ่นดินทรงกระทำ' ผมว่า การจัดหัวข้อไม่น่าจะถึงต้องมีรูปแบบว่าต้องเหมือนกันทุกบทความ เพราะแต่ละบทความบริบทก็ไม่เหมือนกัน ยืดหยุ่นกันได้ บางบทความเขียนได้สั้น บางบทความเขียนได้ยาวมาก ก็แล้วแต่จะแบ่งหัวข้อย่อย--Sry85 (คุย) 11:35, 10 ตุลาคม 2562 (+07) คิดว่าถ้าใส่รวมกับชีวประวัติจะทำให้เนื้อหาบทความดูเป็น chronological ด้วยครับ ขอยกตัวอย่าง :en:Suleiman the Magnificent ที่มีส่วน 'พระราชกรณียกิจ' แต่ใส่รวมกับชีวประวัติ ถ้าแยกพระราชกรณียกิจออกมาเป็นคำว่า 'พระราชกรณียกิจ' เลยก็จะไปดูเหมือนผลงานอย่างบทความศิลปินดารา ซึ่งผมยังไม่เคยเห็นว่ามีบทความเจ้าใช้รูปแบบนี้ --Wedjet (คุย) 13:02, 10 ตุลาคม 2562 (+07)
ยินดีต้อนรับสู่โครงการวิกิออทิซึม มีชาววิกิพีเดียหลายคนได้สร้างทรัพยากรการทำงานร่วมกัน และกลุ่มที่อุทิศตนเพื่อพัฒนาส่วนที่ครอบคลุมโรคออทิซึมในวิกิพีเดีย รวมถึงการจัดระเบียบของข้อมูลและบทความในหัวข้อนี้ หน้านี้และหน้าย่อยนั้นมีคำแนะนำและแหล่งข้อมูลต่าง ๆ หวังว่าโครงการนี้จะช่วยเน้นความพยายามของชาววิกิพีเดียคนอื่น ๆ ที่สนใจในหัวข้อดังกล่าว หากคุณต้องการที่จะช่วยเหลือ โปรดเพิ่มตัวคุณเองในฐานะผู้เข้าร่วมในโครงการ, สอบถามในหน้าพูดคุย และดูรายการสิ่งที่ต้องทำ ที่ด้านล่าง เป้าหมาย เพื่อปรับปรุงคุณภาพโดยรวมของบทความที่เกี่ยวข้องกับออทิซึม, กลุ่มอาการแอสเพอร์เกอร์ และวัฒนธรรมของผู้ที่อยู่ในออทิซึมสเปกตรัม เพื่อส่งเสริมการทำงานร่วมกันและการสร้างชุมชนของผู้ที่อยู่ในออทิซึมสเปกตรัม และชาววิกิพีเดียที่ไม่ใช่ออทิสติกที่สนใจ เพื่อให้บรรลุฉันทามติจากกลุ่มที่กว้างขึ้นเกี่ยวกับสิ่งที่เป็นหัวข้อที่ถกเถียงกันในบางครั้ง โดยเน้นการเป็นตัวแทนจากผู้คนในออทิซึมสเปกตรัม เพื่อปรับปรุงเนื้อหาที่เกี่ยวข้องจากทุกภูมิภาคของโลก เพื่อรวมบทความทั้งหมดลงในโครงสร้างการจำแนกที่สอดคล้องกัน (เช่น ลำดับชั้นหมวดหมู่) ขอบเขต บทความใด ๆ ที่เกี่ยวข้องกับออทิซึมสเปกตรัมหรือแอสเพอร์เกอร์ บทความใด ๆ เกี่ยวกับคนที่รู้จักกันในที่สาธารณะว่ามีอาการแอสเพอร์เกอร์หรือออทิซึม องค์การหรือกลุ่มใด ๆ ที่สนับสนุนหรือสนับสนุนออทิซึมสเปกตรัมหรือแอสเพอร์เกอร์ คำแนะนำการแก้ไข กรุณาอย่าเขียนบทความที่สนับสนุนมุมมองเดียวที่เฉพาะเจาะจงเกี่ยวกับออทิซึม, การเมือง, ศาสนา หรือสิ่งอื่นใด ทำความเข้าใจกับสิ่งที่เราหมายถึงโดยมุมมองที่เป็นกลางก่อนที่จะแก้ปัญหา/แก้ไขหัวข้อประเภทนี้ การอ้างอิงคือประตูสู่การเพิ่มประโยคหรือย่อหน้า อย่าคัดลอกข้อความต้นฉบับตามที่เป็นอยู่ คุณต้องป้อนข้อความเหล่านั้นใหม่อย่างเป็นกลางและไม่ใช้เพื่อการโจมตีเท่าที่จะเป็นไปได้ ผู้เข้าร่วม บทความ คุณสามารถติดป้ายบทความเกี่ยวกับแอสเพอร์เกอร์และออทิซึมในหน้าอภิปรายเหล่านั้น โดยการใส่แม่แบบต่อไปนี้ที่ด้านบนของหน้าอภิปรายของบทความ: การทบทวนและประเมินผล สถิติ หมวดหมู่ แม่แบบ โค้ด ผลลัพธ์
เมเรียน เรเวน 'โดนต์เซย์ยูเลิฟมี' เป็นซิงเกิลเปิดตัวของวงเอ็มทูเอ็ม ดูโอแนวป็อปจากนอร์เวย์ที่ประกอบด้วยสมาชิกคือ เมเรียน เรเวน (ในภาพ) และ มาริต ลาร์เซน เพลงออกอากาศครั้งแรกทางเรดิโอดิสนีย์ ก่อนที่จะออกอากาศอย่างเป็นทางการทางสถานีวิทยุอเมริกันและออกจำหน่ายเป็นซิงเกิลในเดือนตุลาคม ค.ศ. 1999 โดยยังบรรจุอยู่ในอัลบั้มเพลงประกอบภาพยนตร์ โปเกมอน เดอะมูฟวี่ ตอน ความแค้นของมิวทู ออกจำหน่ายเดือนตุลาคม ค.ศ. 1999 และยังอยู่ในอัลบั้มเปิดตัวของเอ็มทูเอ็มชุด เชดส์ออฟเพอร์เพิล (2000) นอกจากนั้นยังรวมอยู่ในอัลบั้มรวมเพลงของวงชุด เดอะเดย์ยูเวนต์อะเวย์: เดอะเบสต์ออฟเอ็มทูเอ็ม (2003) เพลงได้รับเสียงวิจารณ์ด้านบวก ชัค เทย์เลอร์ จากนิตยสาร บิลบอร์ด เขียนไว้ว่า 'น่าลุ่มหลงอย่างยิ่ง' และสามารถเข้าถึงกลุ่มคนฟังทั้งวุ่ยรุ่นและรุ่นใหญ่ เพลงขึ้นอันดับ 2 ในนอร์เวย์, อันดับ 4 ทั้งในออสเตรเลียและนิวซีแลนด์, อันดับ 16 ในสหราชอาณาจักร และอันดับ 21 บนชาร์ต บิลบอร์ด ฮอต 100 ซิงเกิลได้รับการยืนยันระดับแผ่นเสียงทองคำในสหรัฐและออสเตรเลีย และยังคงเป็นเพลงฮิตที่สุดของเอ็มทูเอ็ม วงยังได้แสดงเพลงนี้ในตอนของรายการ วันเวิลด์, ท็อปออฟเดอะป็อปส์ และ ดิสนีย์แชนเนลอินคอนเสิร์ต มีมิวสิกวิดีโอที่คล้ายคลึงกันออกมา 2 ตัว โดยมีตัวหนึ่งมีภาพจาก โปเกมอน เดอะมูฟวี่ ตอน ความแค้นของมิวทู ด้วย (อ่านต่อ...) บทความคัดสรรก่อนหน้านี้: เรซิเดนต์อีวิล 2 – นอร์ทโรด – ปีแยร์ รอซีเยที่เก็บถาวร – บทความคัดสรรอื่น ๆ